sv da da sv da da da da da da da da da da da da da da da da da de da de da da da da da da da da da da hbs_lat fr da da da de nn en da en da da da da da da da da da da da da da da da da da en en en en en
Mineralet chrom findes i flere former. Hexavalent chrom bruges til at forkrome metal, til garvning af læder, farvestoffer, træbeskyttelse med videre. Forbindelsen er giftig og kan fremkalde kontakteksem og visse kræftformer. Trivalent chrom findes i biologisk materiale som planter og dyr og er et livsvigtigt næringsstof. Da kroppens chrombehov er meget lavt, hører mineralet til sporstofferne. Kroppens lager af chrom er omkring 4-6 mg.
Kroppens omsætning af næringsstoffer (kulhydrat, fedtstof og protein)
Opretholdelse af et normalt blodsukkerniveau
Hvad er blodsukker, og hvilken effekt har chrom?
Blodsukkeret leverer energigivende stoffer til kroppens celler i form af glukose (druesukker). Blodsukkeret holdes sædvanligvis ret konstant, men det stiger, når vi har indtaget et måltid. Efter noget tid falder blodsukkeret igen, og man bliver sulten. Selvom der er udsving i blodsukkeret, bør det holdes inden for det normale niveau.
Glukosen lukkes ind i cellerne ved hjælp af hormonet insulin, og der er samtidig brug for chrom. I mange år antog man, at chrom indgik i stoffet GTF (Glukose Tolerance Factor). Men teorien var kun delvist underbygget. Nyere forskning har derimod påvist et andet chromholdigt stof. Det kaldes for chromodulin og virker ved at binde sig til insulinreceptoren, som sammen med insulin bliver i stand til at lukke optimale mængder glukose ind i cellerne. Insulinet fungerer med andre ord mangelfuldt uden chrom, idet cellerne ikke kan optage tilstrækkelig glukose. Der er således fare for, at cellerne vil mangle energi, og at de overskydende kalorier fjernes fra blodbanen og i stedet deponeres som fedt.
Effekten af insulin og chrom afspejler desuden, at energiomsætning, blodsukker og vægtregulering ikke alene handler om mængden af indtagne kalorier, men også om cellernes evne til at forbrænde dem.
Mangler og dårlig udnyttelse forårsages af
Mangel på chrom i jordbunden
Stort forbrug af sukker og andre forarbejdede fødevarer
Stort forbrug af alkohol, kaffe og andre stimulanser
Nedsat funktion af insulin og forhøjet blodsukker
Træthed, koncentrationsbesvær og andre symptomer fra nervesystemet som følge af unormalt blodsukkerniveau.
Metabolisk syndrom (insulinresistens, forhøjet blodtryk, forhøjet kolesterol og bugfedme- ”æbleform”). Tilstanden er forstadie til type 2 diabetes.
Diabetes type 2 og muligvis 1 og 3
Diabetes fremkaldt af lang tids behandling med binyrebarkhormoner
Især ølgær, teblade, kakaobønner, abrikos, birkes- og andre frø, sort peber, timian og andre krydderier, mandler, bønner, nødder, fisk, skaldyr og kød. Mindre forekomst i korn, frugter, grønsager og mejeriprodukter.
Indhold af chrom i mikrogram pr. 100 gram
Kød, okse, svin, lam
Voksne 11 år og opefter: 40 mikrogram
Børn 1-10 år: 11 mikrogram
Det egentlige behov kendes ikke. Daglige indtag mellem 20-200 mikrogram menes at være tilstrækkeligt.
Stort forbrug af sukker og stimulanser
Nedsat funktion af insulin og forhøjet blodsukker
Svangerskab (for at forebygge svangerskabsdiabetes)
Forskellige tilskud og biotilgængelighed
I tilskud findes trivalent chrom i flere former: Chromholdigt gær, Chrom-chlorid og chrom-pikolinat.
EFSA, Den Europæiske autoritet for fødevaresikkerhed, har konkluderet, at biotilgængeligheden fra chrom-picolinat er lille og kun en smule højere end chrom-chlorid. EFSA kar desuden konkluderet, at chrom-gær kan have en biotilgængelighed, der er op til 10 gange højere end syntetiske produkter med chrom-chlorid eller chrom-picolinat.
Øget indtagelse af sukker og stimulanser giver øget udskillelse af chrom i urinen. Det bliver let en ond cirkel, da vi netop har brug for chrom til at regulere blodsukkeret. Kroppen har relativt svært ved at optage chrom. Vi har lettest ved at optage chrom fra animalske kilder og produkter baseret på chromberiget ølgær.
C-vitamin øger optagelsen af chrom.
Selv høje koncentrationer af trivalent chrom (der findes i fødevarer og kosttilskud) har ikke medført forgiftninger. Hexavalent chrom (der bruges i industrien) kan derimod medføre alvorlige nyre- og leverskader i doser på 1-2 gram. Hexavalent chrom kan desuden medføre kontakteksem og øge risikoen for kræft. Personer, der arbejder med hexavalent chrom i industrien er særlig udsatte.